Kyle Korver

Kyle Elliot Korver, nado o 17 de marzo de 1981 en Paramount (California), é un ex xogador americano de baloncesto profesional. Korver foi seleccionado para o NBA All-Star por vez primeira en 2015. Posúe o récord da NBA de máis partidos consecutivos anotando unha canatra tripla (con 127), e a maior porcentaxe de acerto en triplas nunha soa campaña da historia (co 53,6%).

 Traxectoria 
Antes de ser o quinto máximo anotador da historia da Universidade de Creighton, Korver foi ao Pella High School en Iowa, onde máis tarde sería retirado o seu dorsal. Korver foi elixido na 51ª posición do Draft da NBA de 2003 polos New Jersey Nets, e os seus dereitos foron traspasados na noite do Draft aos Philadelphia 76ers a cambio dunha compensación económica.New Jersey Nets Transactions 2002–03

Competiu en 2004 e 2005 no concurso de triplas do All Star Weekend, quedando tercero e segundo nos concursos respectivamente. Na tempada 2004-05, Korver quedou empatado na primeira praza da liga en triplas con Quentin Richardson, ambos con 226, tamén récord na franquía dos 76ers. Korver conseguiu a maior marca de anotación da súa carreira contra os Milwaukee Bucks o 24 de febreiro de 2006, con 31 puntos, algo que repetiría o 21 de febreiro de 2007 contra os New York Knicks. O 12 de xaneiro de 2006, anotou unha canastra no último segundo contra os Boston Celtics que mandou o partido á tripla prórroga, onde finalmente gañarían os 76ers. O 26 de decembro de 2007, Korver foi traspasado dos Philadelphia 76ers aos Utah Jazz a cambio de Gordan Giriček e unha futura elección de primeira rolda do Draft.

O 13 de xullo de 2010, Korver asinou polos Chicago Bulls coma axente libre. Foi considerado un xogador para anotar triplas cando o partido está chegando ao seu final.Korver's clutch shot cools Heat First-Rounder O 16 de xullo de 2012, Korver foi traspasado ós Atlanta Hawks a cambio dun trade exception e diñeiro.HAWKS ACQUIRE KYLE KORVER FROM THE BULLS

O 25 de xullo de 2019, Korver asinou cos Milwaukee Bucks.

 Notas 

 Véxase tamén 
 Ligazóns externas 
 Perfil en NBA.com 
 Estatísticas en Basketball-Reference.com  

Categoría:Nados en 1981
Categoría:Nados no condado dos Ánxeles
Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Escoltas de baloncesto
Categoría:Alas de baloncesto
Categoría:Eleccións no Draft da NBA dos New Jersey Nets
Categoría:Xogadores dos Philadelphia 76ers
Categoría:Xogadores dos Utah Jazz
Categoría:Xogadores dos Chicago Bulls
Categoría:Xogadores dos Atlanta Hawks
Categoría:Xogadores dos Cleveland Cavaliers
Categoría:Xogadores dos Milwaukee Bucks